La peli nun ta mal, hai delles interpretaciones notables y hasta Ben Affleck y Kevin Costner aprueben, pal mio gustu. Anquel guión seya bastante clásicu y previsible, un poco Frank Capra, un tantu pijo-progre. Resulta que los executivos foron malos,  avariciosos, esbardiones. Amás de too eso, pecaron de soberbia: pensaron que por cobrar sueldos de seis cifres taben per enriba, a años lluz del proletariáu (eso ye una cosa que se ve mui bien na película: pa la resolución del final son clave les persones que controlen los medios de producción). Pasen les de Caín, purguen los sos pecaos de capitalismu xabaz, redescubren que la familia ye lo primero y les perres nun dan la felicidá, vuelven a xugar colos sos fíos y a lo último topen un trabayu honráu onde  cobren la metá quenantes pero duermen tranquilos y van pa casa a la hora de cenar cola familia. Broteverdismu a sacu, como se pue ver. Pero ye hasta simpático conocer esa cara de la crisis. Vamos, ye que da la risa. Al entamu. La historia quier dar a entender que sufre tanto el que gana 800 euros y queda al paro como el que gana 8.000 y de repente dexa dingresar. Ya tien la película que sesforzar abondo pa provocar la empatía y alloñar el pensamientu de díi a la mierda, pijos refalfiaos.